**Харолд 211122**

**Мәңгілік өмірге ие екеніңізді ұмытпаңыз!**

Құдайдың сіздің барлық жасаған күнәларыңызды кешіргенін білесіз бе? Еш күмәнданбаңыз! Елші Жохан былай деп жазды: « Сендер Құдайдың рухани Ұлына сенгендіктен мәңгілік өмірге иесіңдер. Оған сенім артқан сендердің соны білулерің үшін бұларды жазып отырмын.» (Жоханның 1-хаты 5:13). Сіз бұған қалай сенімді бола алатындығыңызды талқылайық.

Көпшілігіміз Құдайдың мінсіз екенін білеміз. Ол ешқашан күнә жасаған емес, ешқашан жамандық та жасаған емес. Біздің көпшілігіміз, сонымен қатар біздің күнәкар екенімізді түсінеміз. Сондықтан осында бір мәеле туындайды, Құдай біздің Онымен бірге мәңгі өмір сүргенімізді қалайды, ал біз болса күнәкармыз.

Исаның, күнәларымыздың құнын төлеу үшін Жер бетіне келген себебі осы. Ол біздің орнымызда айқыш ағашта қайтыс болды. Біз сол айқышта болуымыз керек еді, өйткені біз күнә жасадық және күнәларымыз үшін жазасын өтеуіміз керек еді. Бірақ Иса біз үшін қарызымызды өтеді.

Пауыл Римдіктерге 5-те былай деп жазды: «Енді біз Мәсіхтің қаны төгіліп құрбан болғандығы арқылы ақталған соң, Оның арқасында Құдайдың қаһарынан мәңгілік құтқарылатынымыз да сөзсіз!» (Римдіктерге 5:9). «Мәсіхтің қаны арқылы ақталған» деген сөзді байқадыңыз ба? Бұл – Иса Өз қанымен біздің күнәларымыз үшін төлегенін білдіреді, осылайша, енді біздің төлеуіміз қажет емес. Оның біз үшін істегеніне сену арқылы біз толық кешірім таба аламыз. Біз ешқашан күнә жасаған емеспіз, қателескен жоқпыз деп айтуымыз да дұрыс емес. Біз күнәларымызды жасыруға тырыспауымыз керек. Тағы бір ой - Құдай бізді кешіруі үшін Оның жақсы көңіл-күйде болуы міндетті емес. Кешірім қандай да бір ақыл-ой шеңберіне емес, тарих фактісіне негізделген.

Бүгіннен бастап, мен мәңгілік өмірге иемін бе, жоқ па деген сұрақпен бір күн де өткізбеңіз. Исаның айқыш ағашта біз үшін қайтыс болуы арқылы бұған сенімді болыңыз! Мәңгілік өмірге ие екеніңізді ешқашан ұмытпаңыз!